**ΑΝΑΚΟΙΝΩΣΗ**

 Οι δηλώσεις μαθημάτων για το χειμερινό εξάμηνο του Ακαδημαϊκού Έτους 2025-2026, θα πραγματοποιηθούν από **03/10/2025** και θα ολοκληρωθούν έως και τις **19/10/2025**.

Προϋπόθεση για συμμετοχή στις εξετάσεις είναι η υποβολή δήλωσης των μαθημάτων που θα παρακολουθήσετε το χειμερινό εξάμηνο στο **φοιτητολόγιο.**

Για τους/τις φοιτητές/τριες του Α’ εξαμήνου σπουδών δεν απαιτείται υποβολή δήλωσης μαθημάτων.

Άρθρο 52 Εσωτερικού Κανονισμού Λειτουργίας του ΠΑ.Δ.Α.

Ανανεώσεις Εγγραφών Φοιτητών - Δηλώσεις Μαθημάτων

1. Ο φοιτητής έχει την υποχρέωση της εγγραφής και δήλωσης μαθημάτων παρακολούθησης, σε ημερομηνίες και προθεσμίες που προσδιορίζονται από το ακαδημαϊκό ημερολόγιο και ανακοινώνονται στην ιστοσελίδα του οικείου Τμήματος, τόσο για το χειμερινό όσο και για το εαρινό εξάμηνο σπουδών.

2. Μετά τη λήξη της ημερομηνίας υποβολής δηλώσεων μαθημάτων, φοιτητές που δεν υπέβαλαν δήλωση, έχουν τη δυνατότητα εντός δέκα (10) ημερολογιακών ημερών να καταθέσουν στη Γραμματεία του Τμήματος αίτηση εκπρόθεσμης εγγραφής, στην οποία θα αναφέρεται ο λόγος για τον οποίο δεν υποβλήθηκε ηλεκτρονική δήλωση μαθημάτων, καθώς και τα μαθήματα που επιθυμούν να παρακολουθήσουν. Οι αιτήσεις εκπρόθεσμης εγγραφής γίνονται δεκτές εφόσον τεκμηριώνονται επαρκώς οι λόγοι τους οποίους επικαλούνται οι φοιτητές για την εκπρόθεσμη εγγραφή. Η απόφαση για την έγκριση της εκπρόθεσμης αίτησης εγγραφής και δήλωσης μαθημάτων λαμβάνεται από τη Συνέλευση του οικείου Τμήματος.

3. Μετά το πέρας και των δέκα (10) ημερολογιακών ημερών, καμία εκπρόθεσμη δήλωση μαθημάτων δεν γίνεται δεκτή από τη Γραμματεία. Οι φοιτητές που δεν υπέβαλαν δήλωση μαθημάτων για το χειμερινό ή το εαρινό εξάμηνο δεν έχουν δυνατότητα συμμετοχής στις εξετάσεις των μαθημάτων, τόσο στις κανονικές όσο και στις επαναληπτικές εξεταστικές περιόδους.

ΑΠΟ ΤΗ ΓΡΑΜΜΑΤΕΙΑ ΤΟΥ ΤΜΗΜΑΤΟΣ